ELÄMÄÄ JUMALAN VALTAKUNNASSA
Vanhurskautemme todellisuus
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Kiitos, että liityit seuraamme.
Käymme läpi Jumalan sanan ilmestyksiä ja totuuksia, -
joiden ansiosta Jumalan omat voivat olla vahvoja ja lujia vaikeina aikoina.
Eli meillä voi olla horjumaton usko vaikeina aikoina.
Jos koskaan on ollut aika, jolloin uskovat tarvitsevat tätä sanomaa, -
se on nyt, sillä yhä useampia uskovia ravistellaan.
Se, mitä maailmassa nyt tapahtuu, -
ravistelee ja haastaa yhä useampia uskovia.
Meidän tulee päättää sisimmässämme, ettemme horju -
emmekä liikahda paikaltamme. Raamattu sanoo psalmissa 112: -
"Sillä ei hän ikinä horju; -
vanhurskas säilyy ikuisessa muistossa.
Ei hän pelkää pahaa sanomaa, hänen sydämensä on vahva, -
sillä hän turvaa Herraan.
Hänen sydämensä on luja ja peloton, -
kunnes hän vihdoin ilolla katselee ahdistajiaan."
Jumala haluaa, että olemme näinä aikoina lujia ja horjumattomia.
Olemme käyneet läpi Jumalan sanan totuuksia, -
joiden ansiosta voimme pysyä horjumattomina vaikeina aikoina.
Ensin puhuimme siitä, että meillä tulee olla ymmärrys tai ilmestys -
lunastuksemme todellisuudesta eli siitä, miten meidät on lunastettu.
Kristus on lunastanut meidät iankaikkisesti.
Jotta Kristus voisi lunastaa meidät, vihollinen piti kukistaa.
Jotta lunastus olisi lunastus, Saatana oli kukistettava.
Tiedämme, että Jeesus riisui henki- valloilta aseet ja asetti ne häpeään.
Raamattu sanoo jakeessa Hepr. 2:14, -
että Jeesus kukisti kuolemallaan sen, jolla on kuolema vallassaan, -
eli paholaisen.
Galatalaiskirje jatkaa, että Kristus on lunastanut meidät lain kirouksesta.
Ensimmäinen totuus ja ilmestys, jonka tulee olla elämässämme vahva, -
on ilmestys lunastuksemme todellisuudesta.
Toista perässäni: "Minut on lunastettu."
"Minut on lunastettu, Kristus on lunastanut minut."
Toinen asia, josta puhuimme, -
on ilmestys uudestisyntymisen todellisuudesta.
Olemme syntyneet uudesti ylhäältä.
Olemme syntyneet Jumalasta, ja meissä on Jumalan dna:ta.
Olemme osallisia Hänen jumalallisesta luonnostaan.
Meidät on tehty tätä varten, ja me voitamme.
Tämä on toinen ilmoitus, jonka tulee olla vahva elämässämme.
Ilmestys uudestisyntymisen todellisuudesta.
Kolmas asia, josta puhumme tänään, on vanhurskautemme todellisuus, -
ilmestys vanhurskautemme todellisuudesta.
Etsi kanssani 2. Kor. 5:21.
2. Kor. 5:21.
"Sen, joka ei synnistä tiennyt, hän meidän tähtemme teki synniksi, -
että me hänessä tulisimme Jumalan vanhurskaudeksi."
Että me Hänessä tulisimme Jumalan vanhurskaudeksi.
Sinun täytyy katsoa tätä niin, -
että ristintyössään Jeesus otti meidän syntimme ylleen.
Hän tuli synniksi meidän syntiemme kanssa, -
jotta meistä tulisi vanhurskaita Hänen vanhurskaudellaan.
Ristillä tapahtui vaihtokauppa.
Sen pitää olla meille todellista, että me olemme Jumalan vanhurskaus.
Tuliko Jeesus Kristus synniksi meidän tähtemme? Aamen!
Jos Jeesus Kristus tuli synniksi meidän tähtemme, -
Hän teki sen, jotta me tulisimme Hänessä Jumalan vanhurskaudeksi.
Tapahtui vaihtokauppa. Hän otti syntimme ja antoi vanhurskautensa.
Ihmeellistä tässä on tämä: Tekikö Jeesus syntiä?
Mietipä sitä. Tekikö Hän syntiä? Ei tietenkään!
Hänet kuitenkin tehtiin synniksi meidän syntiemme kautta.
Jeesus ei siis tehnyt syntiä tullakseen synniksi, -
emmekä me tee vanhurskaita tekoja tullaksemme vanhurskaiksi.
Vanhurskaus on Jumalan lahja meille, ei jotain, mitä voisimme ansaita.
Mitä vanhurskaus merkitsee? Määritellään se.
Vanhurskaus on kyky -
seistä pyhän Jumalan edessä -
ikään kuin syntiä ei olisi olemassa -
ja ikään kuin tuomiota, pelkoa ja alemmuudentunnetta ei olisi.
Sellaisina me seisomme Jumalan edessä, -
ilman syyllisyyttä, häpeää alemmuudentunnetta tai tuomiota.
Seisomme Jumalan edessä kuin syntiä ei olisi koskaan ollut.
Vanhurskaus siis tarkoittaa, että Jumala hyväksyy sinut.
Tai että Hän on hyväksynyt sinut. Sinut on vanhurskautettu.
Se on toinen asia, jota tutkimme. Luetaan ensin toinen raamatunkohta.
Roomalaiskirjeen luku 5, jae 17: -
"...ja jos yhden ihmisen lankeemuksen tähden kuolema on hallinnut -
yhden kautta..." Tässä puhutaan Aadamin lankeemuksesta.
"...niin paljoa enemmän ne, -
jotka saavat armon ja vanhurskauden lahjan runsauden, -
tulevat elämässä hallitsemaan yhden, Jeesuksen Kristuksen, kautta."
Halleluja! Mitä tässä sanotaan?
Siinä sanotaan, että Aadamin synnin seurauksena kuolema hallitsi, -
mutta Jeesuksen kuuliaisuuden seurauksena -
vanhurskaus ja ylenpalttinen armo voivat nyt vallita, -
ja voimme saada vanhurskauden lahjan. Se ei ole palkinto.
Jos vanhurskaus perustuisi johonkin, mitä olemme tehneet, se olisi palkinto.
Mutta se ei ole palkinto, vaan lahja.
Jumalan armon ja vanhurskauden lahjan runsaus on tullut osaksemme.
Vanhurskauden lahja. Eikä se tähän jää.
Ja se jatkuu vielä: "...tulevat elämässä hallitsemaan -
yhden, Jeesuksen Kristuksen, kautta."
Vanhurskaus on siis lahja, ja vanhurskauden lahjan kautta -
me tulemme hallitsemaan elämässä.
Amplified-käännös sanoo, että hallitsemme elämässä kuninkaina.
Jeesus on kuninkaiden Kuningas, ja me olemme kuninkaita maan päällä.
Ilmestyskirjan mukaan meistä on tehty kuninkaita ja pappeja Jumalalle.
Ja me hallitsemme kuninkaina vanhurskauden lahjan kautta.
Meidät on tehty Jumalan vanhurskaudeksi Kristuksessa.
Kuulkaa. Jos haluamme olla horjumattomia ja järkkymättömiä -
ja pysyä vahvoina paikoillamme vaikeina aikoina, -
meillä on oltava ilmestys -
vanhurskautemme todellisuudesta Kristuksessa.
Emme yritä ansaita vanhurskautta, Jumalan mielisuosiota tai hyväksyntää.
Jumala hyväksyi Jeesuksen.
Me olemme Hänessä, ja sen seurauksena -
meillä on sama vanhurskaus ja hyväksyntä kuin Jeesuksella.
Tämä on todella tärkeää. Tämä on totuus, -
joka on todella siunannut elämääni -
ja antanut minulle itsevarmuutta ja rohkeutta vaikeina aikoina.
Totuus siitä, että minut on tehty Jumalan vanhurskaudeksi.
Aivan liian monet kristityt eivät ole vielä sisäistäneet, -
että he ovat Jumalan vanhurskaus.
Niinpä he yrittävät jatkuvasti tehdä hyviä tekoja -
ja ansaita Jumalan hyväksyntää, mutta kuten moni teistäkin tietää, -
hyvät tekomme ovat Jumalan edessä kuin tahraisia riepuja.
Niitä ei lasketa eikä huomioida.
Jumala ei vilkaisekaan niihin. Hänelle niitä ei edes ole olemassa.
Koska omat hyvät tekomme ovat kuin saastaisia riepuja, -
tarvitsimme Jeesusta ja sitä, että Hän antoi meille vanhurskautensa.
Mitä vanhurskaus on? Kuten sanoin, -
se on kyky seistä pyhän Jumalan edessä vapaana syyllisyydestä, -
pelosta, häpeästä ja tuomiosta, -
ikään kuin syntiä ei olisi koskaan ollutkaan.
Yksi uuden liiton eduista tai siunauksista on se, -
ettei meidän tarvitse kantaa syntiä tunnollamme.
Jotkut ihmiset ovat jatkuvasti todella tietoisia synneistään.
Sellaista elämä oli vanhassa liitossa.
Ihmiset suorittivat uhreja ja uhrasivat eläinten verta, -
jotka auttoivat heitä eteenpäin taas vuoden verran, mutta uhrit piti toistaa.
Vaikka uhri peitti heidän syntinsä, -
he palasivat silti kotiin synnit omallatunnollaan.
Tietoisuus synnistä ei koskaan kadonnut.
Vain Jeesuksen veri voi poistaa tietoisuuden synneistä -
ja tehdä meidät tietoisiksi vanhurskaudesta ja siitä, -
että nyt me seisomme, toimimme ja liikumme Jumalan vanhurskaudessa.
Ja tämä vanhurskaus, josta puhun, on Jeesuksen vanhurskaus.
Se ei ole mikään käytetty, kolmannen luokan vanhurskaus, -
vaan se sama vanhurskaus, joka Jeesuksella Kristuksella on.
Meillä on Isän kanssa sama asema kuin Jeesuksella on Isänsä kanssa.
Mietipä sitä. Tämä totuus kehittää uskovassa -
horjumatonta uskoa ja luottamusta vaikeina aikoina.
Kerronpa, mitä tein tehdäkseni tämän totuuden todelliseksi itselleni.
Panin tarralappuja kaikkialle kotiini. Kun kuulin tämän totuuden, -
minun oli vaikea uskoa olevani Jumalan vanhurskaus, -
mutta Sana sanoi niin selvästi.
Sana sanoi selvästi, että minut on tehty Jumalan vanhurskaudeksi.
Minussa oli jotenkin niin paljon tuomiota, syyllisyyttä ja häpeää -
virheideni takia. Keskityin virheisiini ja vääriin tekoihini niin paljon, -
etten koskaan voittanut niitä. Ne vaivasivat minua lakkaamatta.
Panin siis kotiini lappuja, joissa luki: "Mitä olen Jumalan vanhurskaus."
"Olen Jumalan vanhurskaus." Joku voi luulla, että valehtelen, -
mutta tämä on totta. Julistin totuutta ja olin samaa mieltä Jumalan kanssa.
Raamattu sanoo selvästi jakeessa Aam. 3:3: -
"Kulkeeko kaksi yhdessä, elleivät ole keskenänsä sopineet?"
Jos siis haluat kulkea Jumalan kanssa vaikeina aikoina, -
sinun on sovittava Hänen kanssaan muun muassa siitä asiasta, -
että sinä olet Jumalan vanhurskaus.
Sinä olet Jumalan vanhurskaus.
Sinut on vanhurskautettu ja julistettu vanhurskaaksi.
Ehkä et ole varma, uskotko sen, tai ainakaan sinusta ei tunnu siltä.
Saanko kysyä sinulta jotain?
Uskotko kaiken, mitä Jumala on sanonut itsestään Raamatussa?
Jos uskot kaiken, mitä Jumala on sanonut itsestään Raamatussa, -
sinun täytyy myös uskoa kaikki, -
mitä Jumala on sanonut sinusta Raamatussa.
Et voi uskoa vain sitä, mitä Hän sanoo itsestään -
ja epäillä sitä, mitä Hän sanoo sinusta.
Jos uskot kaiken, mitä Jumala on sanonut itsestään Raamatussa, -
sinun on uskottava myös kaikki, mitä Jumala on sanonut sinusta.
Ja yksi asia, minkä Jumala on sanonut sinusta Raamatussa, on se, -
että sinä olet Jumalan vanhurskaus Kristuksessa Jeesuksessa.
Jumala hyväksyy sinut, koska Hän hyväksyy Jeesuksen, -
ja me olemme Kristuksessa Jeesuksessa.
Etsi Raamatusta Roomalaiskirjeen luku 3.
Room. 3:24. Katsohan tätä.
"...ja saavat lahjaksi vanhurskauden hänen armostaan..."
Tämä on kuin saarna: "Saavat lahjaksi vanhurskauden hänen armostaan."
Se on Jumalan armon työtä, ei hyvien tekojemme tai suoristustemme.
"...saavat lahjaksi vanhurskauden hänen armostaan -
sen lunastuksen kautta, joka on Kristuksessa Jeesuksessa, -
jonka Jumala on asettanut armoistuimeksi -
uskon kautta hänen vereensä, osoittaaksensa vanhurskauttaan, -
koska hän oli jättänyt rankaisematta ennen tehdyt synnit -
jumalallisessa kärsivällisyydessään, osoittaaksensa vanhurskauttaan -
nykyajassa, sitä, että hän itse on vanhurskas ja vanhurskauttaa sen, -
jolla on usko Jeesukseen." Jumala on siis vanhurskas -
ja vanhurskauttaa ne, jotka uskovat Jeesukseen.
Tämän totuuden tulee olla vahva elämässämme, -
meidän tulee saada ilmestys siitä, että olemme Jumalan vanhurskaus.
Mitä se tarkoittaa? Sitä, että meidät on tehty vanhurskaiksi.
Se tarkoittaa, että vanhurskauden lahjan tähden hallitsemme elämässä.
Raamattu sanoo myös, että saamme lahjaksi vanhurskauden.
Vanhurskauttaminen on lainopillinen termi.
Se ei ole vain hengellinen termi, vaan lainopillinen termi.
Se tarkoittaa, että Jumala on julistanut sinut ja minut vanhurskaiksi.
Ei vain syyttömiksi, vaan vanhurskaiksi.
Hän hyväksyy meidät, koska hyväksyi Jeesuksen työn.
Kolme tärkeää asiaa vanhurskaudesta. Kirjoita nämä ylös.
Kolme tärkeää asiaa vanhurskaudesta.
Ensinnäkin se on ilmainen lahja, eikä sitä voi ansaita.
Se on ilmainen lahja, eikä sitä voi ansaita.
Toiseksi se on lainopillinen julistus.
Toisin sanoen koko universumi kuulee ja tietää, -
että sinä olet vanhurskas. Jokainen riivaaja tietää sen.
Se on julistus. Jumala on julistanut, että sinä olet vanhurskas.
Se on siis lainopillinen julistus.
Kolmanneksi vanhurskaus on hengellinen voima.
Se on hengellinen voima, joka toimii uskovan elämässä.
Sen ansiosta pystyt hallitsemaan ja johtamaan elämässä, -
astumaan käärmeiden päälle, vaeltamaan voitossa, -
olemaan yhteydessä Isääsi -
ja elämään vapaana synnin painolastista.
Jos katsomme Jeesuksen elämää, -
näemme, miten Hän toimi ja teki asioita.
Kaiken, mitä Hän teki, jokaisen parantamisen ja ihmeen, -
Hän teki sen seurauksena, että oli vanhurskas.
Ajattele. Kaiken, mitä Hän teki. Jopa Lasaruksen haudalla -
Hän kohotti katseensa ja sanoi: "Kiitos, Isä, että kuulet aina minua."
Hän tiesi, että Isä hyväksyi Hänet, sillä Hän oli vanhurskas.
Ja elämässään toimivan vanhurskauden voiman ansiosta -
Hän saattoi seistä Lasaruksen haudalla, -
käskeä vierittämään kiven pois ja sanoa: "Lasarus, tule ulos!"
Hän tiesi, että kun Hän sanoi nuo sanat, -
Jumala toimisi ja huolehtisi siitä, että Lasarus tulisi ulos.
Se oli vanhurskauden voima, joka toimi Hänen elämässään.
Vanhurskaus on siis ilmainen lahja, jota ei voi ansaita.
Se on lainopillinen julistus ja hengellinen voima.
Mitä Raamattu sanoo? Jeesus sanoi evankeliumeissa: -
"Etsikää ensin Jumalan valtakuntaa -
ja hänen vanhurskauttansa, -
niin myös kaikki tämä..." Mikä kaikki? Kaikki ne asiat, -
joista pakanat huolehtivat. Se, mitä he saavat syödäkseen ja juodakseen, -
mitä he tekevät. Kaikki ne asiat, joista ihmiset huolehtivat, -
annetaan meille, niin Raamattu sanoo.
Ajattele. Jos etsimme ensin Jumalan valtakuntaa ja vanhurskautta, -
kaikki nämä asiat, joista muut ihmiset huolehtivat ja stressaavat, -
tullaan antamaan meille.
Kun olet tietoinen vanhurskaudesta, et horju vaikeina aikoina.
Eikä vain sitä, vaan kaikki, mitä tarvitset, annetaan sinulle.
Sinulta ei puutu mitään. Niin Raamattu sanoo.
Se ei sano, että ne otetaan sinulta pois. Uskonto sanoo niin.
Ei, vaan Jeesus sanoi, että kaikki ne asiat, -
joista ihmiset huolehtivat, annetaan meille.
Se toimii kuin voima tai magneetti. Kun etsit ensin Jumalan valtakuntaa, -
asiat, joita tarvitset, tulevat etsimään sinua.
Sinun ei tarvitse jahdata siunauksia, vaan siunaukset jahtaavat sinua.
Toista perässäni: "En jahtaa siunauksia, ne jahtaavat minua."
Miksi? Vanhurskauden lahjan ja voiman takia. Jumala hyväksyy minut.
Olen yhtä Kristuksen kanssa ja minulla on Hänen vanhurskautensa.
Minulla on ollut kotonani Britanniassa eräs koristelaatta jo vuosia.
Se hermostutti monia vieraitani, erityisesti uskonnollisia ihmisiä.
Siinä lukee: "Vanhurskauteni on yhtä hyvä kuin Jeesuksen vanhurskaus."
Ja alla lukee pienellä: "Koska se on Hänen vanhurskautensa."
Useimmat eivät kuitenkaan nähneet loppuosaa, vaan hermostuivat, -
kun siinä luki: "Vanhurskauteni on yhtä hyvä kuin Jeesuksen vanhurskaus."
He sanoivat: "Kuinka kehtaat sanoa noin. Pilkkaat Jumalaa, -
kun sanot olevasi yhtä vanhurskas kuin Jeesus. En ole sanonut niin.
Jeesus sanoi niin, koska kyseessä on Hänen vanhurskautensa, -
ei meidän oma vanhurskautemme. Olemme saaneet sen lahjana.
Meidän tulee olla tietoisia siitä ilmestyksestä, -
että olemme vanhurskaita.
Menneisyytemme on kadonnut, ja Jumala hyväksyy meidät.
Hän hyväksyy meidät. Asemamme Isän edessä -
on sama kuin se asema, joka Jeesuksella on Isän edessä.
Vanhurskaus tarkoittaa, että voimme seistä pyhän Jumalan edessä -
vapaina syyllisyydestä, häpeästä, tuomiosta ja alemmuudentunteesta, -
aivan kuin syntiä ei olisi koskaan ollutkaan olemassa.
Veljet ja sisaret, tästä pitää tulla totta elämässämme, -
siitä pitää tulla meille todellisuutta. Se on todellisuutta ja totuus, -
mutta kun siitä tulee todellisuutemme ja otamme sen todellisuutenamme, -
pysymme lujina eikä uskomme horju vaikeina aikoina.
Miksi? Koska tiedämme, että Jumala hyväksyy meidät.
Seisomme Jeesuksen hyväksynnässä.
Olemme yhtä Kristuksen ja Hänen vanhurskautensa kanssa.
Hän otti syntimme, syyllisyytemme, häpeämme ja tuomiomme -
ja antoi meille oman vanhurskautensa.
Kerrataan vielä nopeasti. Meillä tulee siis olla ilmestys -
lunastuksestamme ja siitä, että olemme lunastetut.
Toiseksi meillä tulee olla ilmestys uudestisyntymisen todellisuudesta -
ja siitä, että olemme syntyneet uudesti ylhäältä.
Olemme syntyneet Jumalasta, ja meissä on Hänen dna:taan.
Kolmanneksi meillä on oltava ilmestys -
vanhurskautemme todellisuudesta Kristuksessa.
Uskonto on vienyt seurakunnalta sen hienon totuuden, -
että me olemme Jumalan vanhurskaus.
Vahvistu tässä totuudessa ja anna sen tulla vahvaksi sinussa.
Tulet hallitsemaan ja johtamaan elämässä Kristuksen kanssa, -
koska olet vapaa synnintunnosta.
Olet vapaa ja tiedät, että olet yhtä Jumalan kanssa.
Sinä ja Isäsi olette yhtä, ja Isä iloitsee sinusta.
Isäsi hyväksyy sinut, eikä synti enää paina sinua.
Toista perässäni: "Synti ei enää paina minua.
Olen vapaa syyllisyydestä ja häpeästä.
Olen vapaa pelosta.
Olen vapaa tuomiosta.
Seison Isäni edessä -
aivan kuin syntiä ei olisi koskaan ollutkaan.
Minä olen Jumalan vanhurskaus -
Kristuksessa Jeesuksessa. Aamen."
Nähdään taas ensi kerralla. Muistakaa, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki